Smeltės botaninis draustinis

Smeltės botaninis draustinis – 1988 m. Smeltės pusiasalyje (Klaipėdos miesto teritorija) įkurtas botaninis draustinis, kuriame siekiama išsaugoti retas halofitinių augalų bendrijas.

 Vieta 
Draustinis yra industrializuotoje teritorijoje, driekiasi pagal pusiasalio rytinę ribą.Smeltės draustinis Wikimapia palydovinėje nuotraukoje, pažymėtas ženklu + Pietinį kraštą riboja Konteinerių terminalo teritorija. Nedidelė šiaurinė draustinio dalis (apie 300 m ilgio ir 15 m pločio) yra Tarptautinės jūrų perkėlos teritorijoje. Vakarinė riba remiasi į Perkėlos gatvę, rytinė – Malkų įlankos pakrantę. Kranto linijos ilgis palei Malkų įlanką – 1534 m, industrializacijos nepaliestas kranto linijos ilgis – 1162 m. Draustinio plotas – 3,57 ha.

 Ekologija 
Halofitinių augalų bendrijos Lietuvoje labai retos ir baigia išnykti. Statant Tarptautinę jūrų perkėlą Smeltės pusiasalyje buvo sunaikinta 0,5 ha halofitinė pieva, kur augo dauguma Lietuvoje aptinkamų halofitų rūšių. Didžiausia išlikusi šių bendrijų grupė – Smeltės pusiasalyje, Smeltės botaninio draustinio teritorijoje.Saugomos teritorijos Klaipėdos mieste 

Draustinyje Malkų įlankos pakrantės juostoje yra retų ir saugomų augalų – druskinio astruolio (Tripolium pannonicum), pajūrinės pienažolės (Glaux maritima), druskinio vikšrio (Juncus gerardii), porinio česnako (Allium scorodoprasum) – augavietės.

Draustiniui priklausanti Malkų įlankos pakrantė apaugusi paprastosios nendrės sąžalynais, kiek rečiau auga melsvasis meldas, vietomis įsiterpia nedideli kupstinės šluotsmilgės, plačialapio švendro sąžalynai. Apie 40 % kranto linijos lieka neužaugę makrofitais. Nemaža dalis Malkų įlankos kranto grįsta akmenimis. Trispalvis astras, pajūrinė pienažolė, druskinis vikšris auga tik ties sausumos ir vandens riba. Likusią draustinio teritorijos dalį sudaro sausa pieva, kurioje dominuoja dirvoninis kietis, smiltyninis lendrūnas, paprastasis varputis, paprastoji šunažolė, auga dirvinė usnis.

 Nuorodos 

 LR aplinkos ministro įsakymas „Dėl Smeltės valstybinio botaninio draustinio gamtotvarkos plano patvirtinimo“. 2011 m. kovo 21 d. Nr. D1-243

Kategorija:Lietuvos botaniniai draustiniai
Kategorija:Klaipėdos saugomos teritorijos